Πρόταση αποφασης του Συμβουλιου σχετικά με τη σύναψη συμφωνίας μεταξύ της Ευρωπαϊκής Κοινότητας και της Δημοκρατίας της Πολωνίας όσον αφορά τα προϊόντα αλιείας, υπό μορφή πρόσθετου πρωτοκόλλου που συμπληρώνει την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στις 29 Μαΐου 2000, το Συμβούλιο ενέκρινε τη σχετική εντολή διαπραγματεύσεων ώστε να αρχίσει η Επιτροπή διαπραγματεύσεις με τη Δημοκρατία της Πολωνίας, προκειμένου να καθοριστούν αμοιβαίες δασμολογικές παραχωρήσεις στον τομέα της αλιείας. Κατά συνέπεια, στις 18-19 Ιουλίου, στις 16 Νοεμβρίου στις 7 Δεκεμβρίου 2000 και στις 8 Φεβρουαρίου 2001 έλαβαν χώρα διαπραγματεύσεις για να ολοκληρωθούν οι διμερείς αυτές παραχωρήσεις. Οι λεπτομέρειες των διμερών παραχωρήσεων περιλαμβάνονται στα συμφωνηθέντα πρακτικά που υπογράφηκαν εξ ονόματος της Επιτροπής και των αρχών της Πολωνίας στις 8 Φεβρουαρίου 2001. Τα δύο μέρη συμφώνησαν ως προς τον τρόπο σταδιακής και αμοιβαίας απελευθέρωσης του εμπορίου για όλα τα ψάρια και τα προϊόντα αλιείας.

Η Κοινότητα και η Πολωνία συμφώνησαν ότι, ένα μήνα μετά την έναρξη ισχύος της εν λόγω συμφωνίας, αμφότερα τα μέρη θα μειώσουν κατά ένα τρίτο τους δασμούς που εφαρμόζονται στα ψάρια και τα προϊόντα αλιείας. Ένα χρόνο μετά την έναρξη ισχύος της συμφωνίας, θα εφαρμοστεί νέα μείωση κατά ένα τρίτο. Δύο χρόνια μετά την έναρξη ισχύος της συμφωνίας, ή νωρίτερα εφόσον συμφωνηθεί από κοινού, θα απελευθερωθεί πλήρως το εμπόριο όλων των ψαριών και προϊόντων αλιείας.

Για τα προϊόντα που απαριθμούνται στο παράρτημα του σχεδίου πρωτοκόλλου που επισυνάπτεται στην παρούσα απόφαση, τόσο η Κοινότητα όσο και η Πολωνία θα μειώσουν κατά 30%, ένα μήνα μετά την έναρξη ισχύος της συμφωνίας, τους δασμούς που εφαρμόζουν αντιστοίχως. Ένα χρόνο μετά την έναρξη ισχύος της συμφωνίας, αμφότερα τα μέρη θα προβούν σε νέα μείωση κατά 30% των δασμών που εφαρμόζονταν κατά την έναρξη ισχύος της συμφωνίας. Δύο χρόνια μετά την έναρξη ισχύος της συμφωνίας, ή νωρίτερα εφόσον συμφωνηθεί από κοινού, θα απελευθερωθεί πλήρως το εμπόριο όλων των ψαριών και προϊόντων αλιείας.

Οι δασμολογικές ποσοστώσεις που έχουν ήδη χορηγηθεί από την Κοινότητα στην Πολωνία, σε αυτόνομη βάση, θα παραμείνουν σε ισχύ μέχρι την προσχώρηση, ή θα καταργηθούν νωρίτερα κατόπιν κοινής συμφωνίας. Οι ποσότητες που εισάγονται στην Κοινότητα πέραν των ποσοστώσεων υπόκεινται στις συμφωνηθείσες δασμολογικές μειώσεις, όπως αναφέρεται ανωτέρω.

Οι υπηρεσίες της Επιτροπής θεωρούν ότι τα αποτελέσματα των τεχνικών διαπραγματεύσεων αποτελούν μια ισόρροπη και αποδεκτή βάση για τη σταδιακή και πλήρη, χωρίς καμία εξαίρεση, απελευθέρωση των συναλλαγών, με απλή διοικητική διαδικασία, μεταξύ της Δημοκρατίας της Πολωνίας και της Ευρωπαϊκής Κοινότητας.

Η παρούσα πρόταση είναι μία από τις επτά προτάσεις επί των οποίων η Επιτροπή καλείται να αποφανθεί. Οι προτάσεις παρουσιάζονται χωριστά, δεδομένου ότι το περιεχόμενό τους δεν είναι το ίδιο, παρόλο που εντάσσονται όλες στις ίδιες αρχές σταδιακής απελευθέρωσης του εμπορίου για τα ψάρια και τα προϊόντα αλιείας. Επιπλέον, δεν ακολουθούν όλες το ίδιο χρονοδιάγραμμα, δεδομένου ότι η έναρξη ισχύος κάθε πρωτοκόλλου, η οποία καθορίζεται κατόπιν αμοιβαίας συμφωνίας, εξαρτάται από τις εσωτερικές διοικητικές διαδικασίες κάθε μέρους.

Με βάση τα ανωτέρω, το Συμβούλιο καλείται να εκδώσει την παρούσα απόφαση για προσθήκη στην ευρωπαϊκή συμφωνία με τη Δημοκρατία της Πολωνίας πρωτοκόλλου σχετικά με εμπορικές παραχωρήσεις στον αλιευτικό τομέα.

2001/0152 (ACC)

Πρόταση αποφασης του Συμβουλιου σχετικά με τη σύναψη συμφωνίας μεταξύ της Ευρωπαϊκής Κοινότητας και της Δημοκρατίας της Πολωνίας όσον αφορά τα προϊόντα αλιείας, υπό μορφή πρόσθετου πρωτοκόλλου που συμπληρώνει την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2, πρώτο εδάφιο, πρώτη πρόταση,

την πρόταση της Επιτροπής,

Εκτιμώντας τα εξής:

(1) Κρίνεται σκόπιμο να συμπληρωθεί, με πρόσθετο πρωτόκολλο, η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου [1], ώστε να εξασφαλιστούν προτιμησιακοί όροι για την εισαγωγή στην Κοινότητα ορισμένων ψαριών και προϊόντων αλιείας καταγωγής Δημοκρατίας της Πολωνίας, και στη Δημοκρατία της Πολωνίας ορισμένων ψαριών και προϊόντων αλιείας καταγωγής Κοινότητας.

[1] ΕΕ L 348 της 31.12.1993, σ.2.

(2) Προς το σκοπό αυτό, πρέπει να προστεθεί στην εν λόγω ευρωπαϊκή συμφωνία ένα νέο πρωτόκολλο το οποίο θα περιλαμβάνει εμπορικές ρυθμίσεις για ορισμένα ψάρια και προϊόντα αλιείας.

(3) Πρέπει να εγκριθεί η συμφωνία υπό μορφή πρωτοκόλλου,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας η συμφωνία μεταξύ της Ευρωπαϊκής Κοινότητας και της Δημοκρατίας της Πολωνίας, υπό μορφή πρόσθετου πρωτοκόλλου για τα προϊόντα αλιείας, το οποίο συμπληρώνει την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου.

Το κείμενο της συμφωνίας υπό μορφή πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

ΣΥΜΦΩΝΙΑ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΠΟΛΩΝΙΑΣ, ΣΧΕΤΙΚΑ ΜΕ ΤΑ ΠΡΟΪΟΝΤΑ ΑΛΙΕΙΑΣ ΥΠΟ ΜΟΡΦΗ ΠΡΟΣΘΕΤΟΥ ΠΡΩΤΟΚΟΛΛΟΥ ΠΟΥ ΣΥΜΠΛΗΡΩΝΕΙ ΤΗΝ ΕΥΡΩΠΑΪΚΗ ΣΥΜΦΩΝΙΑ ΓΙΑ ΤΗΝ ΕΓΚΑΘΙΔΡΥΣΗ ΣΥΝΔΕΣΗΣ ΜΕΤΑΞΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΤΩΝ ΚΡΑΤΩΝ ΜΕΛΩΝ ΤΟΥΣ, ΑΦΕΝΟΣ, ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΠΟΛΩΝΙΑΣ ΑΦΕΤΕΡΟΥ

ΠΡΩΤΟΚΟΛΛΟ ...

ΓΙΑ ΤΟΝ ΚΑΘΟΡΙΣΜΟ ΕΜΠΟΡΙΚΩΝ ΡΥΘΜΙΣΕΩΝ ΓΙΑ

ΟΡΙΣΜΕΝΑ ΨΑΡΙΑ ΚΑΙ ΠΡΟΪΟΝΤΑ ΑΛΙΕΙΑΣ ΜΕΤΑΞΥ

ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΠΟΛΩΝΙΑΣ

Η ΕΥΡΩΠΑΪΚΗ ΚΟΙΝΟΤΗΤΑ, εφεξής καλούμενη 'Κοινότητα', αφενός, και Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΠΟΛΩΝΙΑΣ, αφετέρου,

ΕΚΤΙΜΩΝΤΑΣ ΟΤΙ η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, εφεξής καλούμενη 'ευρωπαϊκή συμφωνία', υπεγράφη στις Βρυξέλλες το Δεκέμβριο του 1991 και τέθηκε σε ισχύ το Φεβρουάριο του 1994.

ΕΚΤΙΜΩΝΤΑΣ ΟΤΙ διεξήχθησαν και ολοκληρώθηκαν επιτυχώς μεταξύ της Κοινότητας και της Δημοκρατίας της Πολωνίας οι τεχνικές διαπραγματεύσεις με βάση το άρθρο 23 και το άρθρο 20 παράγραφος 5 της ευρωπαϊκής συμφωνίας, για την παροχή αμοιβαίων δασμολογικών παραχωρήσεων στον αλιευτικό τομέα.

ΕΚΤΙΜΩΝΤΑΣ ΟΤΙ οι παραχωρήσεις που υπήρξαν αντικείμενο διαπραγματεύσεων στον αλιευτικό τομέα θα επηρεάσουν τις διμερείς παραχωρήσεις που χορηγήθηκαν στον πλαίσιο της συμφωνίας, οι οποίες, κατά συνέπεια, θα πρέπει να τροποποιηθούν με πρωτόκολλο για την αναπροσαρμογή των εμπορικών πτυχών της συμφωνίας.

ΕΚΤΙΜΩΝΤΑΣ ΟΤΙ η Κοινότητα και η Δημοκρατία της Πολωνίας συμφώνησαν επίσης σε μια απλή διοικητική διαδικασία για τη σταδιακή εφαρμογή, το συντομότερο δυνατό, των δασμολογικών παραχωρήσεων που υπήρξαν αντικείμενο διαπραγματεύσεων.

ΑΠΟΦΑΣΙΖΟΥΝ να εφαρμόσουν τις συμφωνηθείσες δασμολογικές παραχωρήσεις ενόψει της πλήρους απελευθέρωσης του εμπορίου για όλα τα ψάρια και τα προϊόντα αλιείας:

ΑΡΘΡΟ 1

Ένα μήνα μετά την έναρξη ισχύος του παρόντος πρωτοκόλλου, τόσο η Κοινότητα όσο και η Πολωνία θα μειώσουν κατά το ένα τρίτο τους δασμούς που εφαρμόζονται στα ψάρια και τα προϊόντα αλιείας, σύμφωνα με το άρθρο 1 του κανονισμού (ΕΚ) αριθ. 104/2000 του Συμβουλίου. Ένα χρόνο μετά την έναρξη ισχύος του πρωτοκόλλου, θα μειωθούν εκ νέου κατά ένα τρίτο οι δασμοί οι οποίοι εφαρμόζονταν κατά την έναρξη ισχύος του παρόντος πρωτοκόλλου. Δύο χρόνια μετά την έναρξη ισχύος του παρόντος πρωτοκόλλου, ή νωρίτερα εφόσον συμφωνηθεί από κοινού, θα απελευθερωθεί πλήρως το εμπόριο όλων των ψαριών και των προϊόντων αλιείας. . Οποιαδήποτε τέτοια συμφωνία για νωρίτερη πλήρη απελευθέρωση του εμπορίου για όλα τα ψάρια και τα προϊόντα αλιείας, εφαρμόζεται σύμφωνα με το άρθρο 6 του παρόντος πρωτοκόλλου.

ΑΡΘΡΟ 2

Για τα προϊόντα που απαριθμούνται στα παραρτήματα Ι(α) και Ι(β) του παρόντος πρωτοκόλλου, αμφότερα τα μέρη θα προβούν σε μείωση κατά 30% των δασμών που εφαρμόζουν αντιστοίχως, ένα μήνα μετά την έναρξη ισχύος του πρωτοκόλλου. Ένα χρόνο μετά την έναρξη ισχύος του πρωτοκόλλου, αμφότερα τα μέρη θα προβούν σε νέα μείωση κατά 30% των δασμών που εφαρμόζονταν κατά την έναρξη ισχύος του πρωτοκόλλου. Δύο χρόνια μετά την έναρξη ισχύος του παρόντος πρωτοκόλλου, ή νωρίτερα εφόσον συμφωνηθεί από κοινού, θα απελευθερωθεί πλήρως το εμπόριο αυτών των προϊόντων. Οποιαδήποτε τέτοια συμφωνία για νωρίτερη πλήρη απελευθέρωση του εμπορίου για όλα τα ψάρια και τα προϊόντα αλιείας, εφαρμόζεται σύμφωνα με το άρθρο 6 του παρόντος πρωτοκόλλου.

ΑΡΘΡΟ 3

Οι δασμολογικές ποσοστώσεις που έχουν ήδη χορηγηθεί από την Κοινότητα στην Πολωνία, σε αυτόνομη βάση, θα παραμείνουν σε ισχύ μέχρι την προσχώρηση, ή θα καταργηθούν νωρίτερα κατόπιν κοινής συμφωνίας. Οποιαδήποτε τέτοια συμφωνία εφαρμόζεται σύμφωνα με το άρθρο 6 του παρόντος πρωτοκόλλου.

Οι ποσότητες που εισάγονται στην Κοινότητα πέραν των ποσοστώσεων υπόκεινται στις συμφωνηθείσες δασμολογικές μειώσεις, όπως αναφέρεται ανωτέρω.

ΑΡΘΡΟ 4

Ο υπολογισμός των μειώσεων που αναφέρονται στα άρθρα 1, 2 και 3 γίνεται με βάση τις κοινές μαθηματικές αρχές λαμβανομένων υπόψη των εξής:

α) Για όλα τα στοιχεία μετά την υποδιαστολή, τα οποία είναι μικρότερα του 50 (συμπεριλαμβανομένου), γίνεται στρογγυλοποίηση προς τα κάτω προς τον πλησιέστερο ακέραιο αριθμό.

(β) Για όλα τα στοιχεία μετά την υποδιαστολή, τα οποία είναι μεγαλύτερα του 50, γίνεται στρογγυλοποίηση προς τα πάνω προς τον πλησιέστερο ακέραιο αριθμό.

(γ) Όλοι οι δασμοί κάτω του 2% ορίζονται αυτόματα σε 0%. Τα μέρη ανταλλάσσουν πληροφορίες σχετικά με τις περιπτώσεις στις οποίες εφαρμόζονται οι παραπάνω αρχές.

ΑΡΘΡΟ 5

Το παρόν πρωτόκολλο αρχίζει να ισχύει την πρώτη ημέρα του μηνός που έπεται της ημερομηνίας κατά την οποία τα μέρη κοινοποιούν αμοιβαία την ολοκλήρωση των εσωτερικών διαδικασιών τους.

ΑΡΘΡΟ 6

Το παρόν πρωτόκολλο μπορεί να τροποποιηθεί με απόφαση του Συμβουλίου Σύνδεσης.

ΠΑΡΑΡΤΗΜΑ I(α)

>ΘΕΣΗ ΠIΝΑΚΑ>

ΠΑΡΑΡΤΗΜΑ I(β)

>ΘΕΣΗ ΠIΝΑΚΑ>

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΔΡΑΣΗΣ

Πρόταση προσθήκης πρωτοκόλλου στην ευρωπαϊκή συμφωνία με την Πολωνία για την εφαρμογή συμφωνίας περί παραχωρήσεων σχετικά με τα ψάρια και τα προϊόντα αλιείας. Οι παραχωρήσεις αυτές έχουν συμφωνηθεί και θα εφαρμοστούν για μια τριετή περίοδο, μέχρις ότου απελευθερωθεί πλήρως το εμπόριο των εν λόγω προϊόντων.

2. ΣΧΕΤΙΚΑ ΚΟΝΔΥΛΙΑ ΤΟΥ ΠΡΟΫΠΟΛΟΓΙΣΜΟΥ

Κεφάλαιο 12, άρθρο 120

3. Νομική βάση

Άρθρο 133 σε συνδυασμό με το άρθρο 300 παράγραφος 2 της Συνθήκης για την ίδρυση της Ευρωπαϊκής Κοινότητας

4. Περιγραφη τησ δρασησ

4.1 Γενικός στόχος

Πλήρης απελευθέρωση των συναλλαγών για τα ψάρια και τα προϊόντα αλιείας στο πλαίσιο της προετοιμασίας για την προσχώρηση της Δημοκρατίας της Πολωνίας στην Ευρωπαϊκή Ένωση.

5. Κatataξη δαπανων/εσοδων

5.3 Είδος εσόδων

Εισαγωγικοί δασμοί

6. ΕΙΔΟΣ ΔΑΠΑΝΩΝ/ΕΣΟΔΩΝ

Επιφέρει η προτεινόμενη δράση κάποια μεταβολή στο ύψος των εσόδων; Εάν ναι, τι είδους είναι η μεταβολή αυτή και τι μορφής έσοδα αναμένονται;

Η προτεινόμενη δράση θα επιφέρει μείωση των εισαγωγικών δασμών που επιβάλλονται στα ψάρια και τα προϊόντα αλιείας καταγωγής Δημοκρατίας της Πολωνίας.

7. Δημοσιονομικές επιπτώσεις

7.1 Τρόπος υπολογισμού του συνολικού κόστους της δράσης (σχέση μεταξύ κόστους ανά μονάδα και συνολικού κόστους)

Το κόστος της δράσης υπολογίστηκε με βάση τις συναλλαγές των ετών 1998, 1999 και 2000. Λόγω του απρόβλεπτου χαρακτήρα των εμπορικών συναλλαγών καθώς και των διακυμάνσεων των δασμών που εφαρμόζονται στα εν λόγω προϊόντα, χρησιμοποιήθηκε ένας μέσος δασμός 12% για να υπολογιστούν οι δασμοί που είχαν επιβληθεί το 1998, το 1999 και το 2000. Οι εισαγωγικοί δασμοί που επιβλήθηκαν το 1999 παρουσίασαν μείωση κατά 19% περίπου σε σχέση με το 1998. το 2000 οι δασμοί παρουσίασαν αύξηση κατά 1,5% περίπου σε σχέση με το 1999. Συνεπώς, για τον υπολογισμό των εκτιμώμενων εισαγωγικών δασμών ελήφθη υπόψη αύξηση κατά 8% του επιπέδου των εισπραχθέντων δασμών. Οι τελευταίοι, εν συνεχεία, μειώθηκαν κατά ένα τρίτο για το έτος ένα και κατά ένα τρίτο επιπλέον για το έτος δύο.

Επειδή οι ρυθμίσεις αυτές αναμένεται να αρχίσουν να ισχύουν εντός του 2001, για την εκτίμηση του κόστους το έτος 2001 θεωρήθηκε ως έτος ένα, το έτος 2002 ως έτος δύο και το έτος 2003 ως έτος τρία.

7.2 Αναλυτική παράθεση των στοιχείων του κόστους

ΠΑΥ σε εκατ. EUR (σε τρέχουσες τιμές)

>ΘΕΣΗ ΠIΝΑΚΑ>